Уругвайн къоман командин юкъахь Батиньянин дебют хилира 1922 шеран 23 сентябрехь Бразилехь хиллачу Къилба Америкин чемпионатехь. Цуьнан дика ловзаро уругвайхойн команда уггаре кӀезиг буьрканаш чутохийтира турнирехь. Хьалхарчу ловзарехь «Селестес» иэшийра Чилин гулйина команда 2:0, шолгӀа — левзира хьалхеяккхаран хӀусамдайшца Бразилица 0:0. КхоалгӀа матчехь Парагвайца цхьан агӀо ца тоьлчи а Бразили цӀера чемпионатан юкъара ялара. Амма бразилин арбитро цӀармата суьдхолла лелор бахьнехь, Парагвай туьйлира, уругвайхой цӀа бахара чемпионатера. Бразили туьйлира шен матчехь Аргентинел 2:0, очкон барамца цхьабосса дӀахӀоьттира Уругвайца, оццу хенахь Парагвайн ямартло лелийра Аргентиница ловзуш кхечу бразилин арбитро — парагвайхой реза ца хиларна матч чекхъялале аренан тӀера арабевлира. Иштта, кхуьй а командо 4 очкош ехира, ловзо йийзира Уругвайн а, Бразилин а юкъахь «дешин матч». Уругвайхой турнирера дӀабахар бахьнехь, «дешин матчехь» Бразилис иэшийра Парагвай, суьдхойн гӀоьнца континентан чемпион хилира.